Zimbabwen dollari

pienoiskuva|100 miljoonan Zimbabwen dollarin seteli vuodelta 2008.

Zimbabwen dollari (valuuttamerkki: $ tai Z$) oli Zimbabwen rahayksikkö vuodesta 1980 huhtikuuhun 2009 asti. Se jakaantui 100 senttiin. Zimbabwen dollarista käytettiin valuuttakoodia ZWD. Zimbabwessa oli käytössä rahauudistuksen jälkeen 1, 5, 10, 20 ja 50 sentin sekä 1, 2, 5, 10 ja 25 dollarin kolikot. Niiden lisäksi oli käytössä 1, 5, 10, 20, 100 ja 500 dollarin setelit.

 Historia  
 Rhodesian punta ja dollari  
1. marraskuuta 1940 perustettu Southern Rhodesia Currency Board laski liikkeelle ensimmäiset Rhodesian punnat (RHSP). Vuonna 1953 nimeksi tuli Central African Currency Board. 

1956 perustettiin Bank of Rhodesia and Nyasaland, joka laski liikkeeseen uuden Rhodesian punnan (RHFP). Reserve Bank of Rhodesia korvasi tämän laitoksen 1. kesäkuuta 1965. 

17. helmikuuta 1970 Ian Smithin johtama itsenäiseksi julistautunut Rhodesian tasavalta otti rahayksikökseen Rhodesian dollarin (RHD), joka korvasi punnat 2:1-vaihtokurssilla. 

 Zimbabwen dollari  
18. huhtikuuta 1980, kun maassa oli siirrytty enemmistövaltaan, esiteltiin uusi Zimbabwen dollari (ZWD), jota julkaisee ja laskee liikkeeseen Reserve Bank of Zimbabwe.Global Financial Data: The Global History of CurrenciesViitattu 6.8.2008 

1. elokuuta 2006 ensimmäinen Zimbabwen dollari uudistettiin toiseksi dollariksi (ZWN) vaihtokurssilla 1 uusi = 1 000 vanhaa dollaria.Currency reform Zimbabwe (pdf). Telekurs Financial. 9.8.2006.Ndlela, Dumisani. 78% old currency returned: RBZ. Zimbabwe Independent. The Zimbabwe Situation. 15.9.2006.

1. elokuuta 2008 toinen Zimbabwen dollari uudistettiin kolmanneksi dollariksi (ZWR) vaihtokurssilla 1 uusi = 10 000 000 000 vanhaa dollaria. Mafaro, Wayne. Mugabe says might declare state of emergency over prices. ZimOnline. 30.7.2008. Retrieved 30.7.2008.Berger, Sebastien & Thornycroft, Peta. Zimbabwe to cut ten zeros from banknotes in fight against inflation. The Daily Telegraph. 30.7.2008. Retrieved 30.7.2008.

2. helmikuuta 2009 kolmas Zimbabwen dollari uudistettiin neljänneksi dollariksi (ZWL) vaihtokurssilla 1 uusi =  1 000 000 000 000 vanhaa dollaria.

 Hyperinflaatio 
pienoiskuva|Zimbabwen ja Yhdysvaltain dollarin vaihtosuhteen kehitys 2001–2008. Punaisella virallinen, sinisellä musta pörssi ja keltaisella OMIR. Pystyakseli on logaritminen.
Zimbabwe on kärsinyt pitkään hyperinflaatiosta, jonka takia Zimbabwen dollarista oli tullut käytännössä arvotonta. 

Maassa tehtiin rahanuudistus 31. heinäkuuta 2006, jolloin tuhat vanhaa dollaria korvattiin yhdellä uudella.

Inflaation takia Zimbabwen dollarista pudotettiin 1. elokuuta 2008 kymmenen nollaa pois yhden uuden dollarin vastatessa kymmentä miljardia (10 000 000 000) vanhaa dollaria. Uuden dollarin arvo suhteessa euroon oli muutospäivänä 1 € = 8,50 ZWD, mutta laski välittömästi hyperinflaation vaikutuksesta. Web Archive 30.7.2008. 

Inflaatiovauhdin kiihtyessä jo 3. marraskuuta 2008 liikkeelle lasketut uudet setelit olivat kooltaan 100 000, 500 000 ja miljoona (1 000 000) dollaria.http://www.mtv3.fi/uutiset/arkisto.shtml/arkistot/ulkomaat/2008/11/742593  

Jo 16. tammikuuta 2009 Zimbabwe otti käyttöön sadan biljoonan (100 000 000 000 000) dollarin setelin. Samalla otettiin käyttöön myös kymmenen biljoonan, 20 biljoonan ja 50 biljoonan Zimbabwen dollarin pikkusetelit. Rahat olivat silloin jo suurempia kuin ennen kymmenen nollan pudottamista noin viisi kuukautta aiemmin. http://www.uusisuomi.fi/ulkomaat/47018-kayttoon-uusi-seteli-100-000-000-000-000-000-000-dollaria

Zimbabwen dollarista pudotettiin taas 2. helmikuuta 2009 12 nollaa pois eli jälleen laskettiin liikkeelle seitsemän uutta seteliä, arvoiltaan 1, 5, 10, 20, 50, 100 ja 500 dollariaZimbabwe leikkasi 12 nollaa seteleistään Kauppalehti 3.2.2009. Web Archive. Viitattu 22.1.2015.

Viimeisen virallisen ilmoituksen mukaan Zimbabwen vuosi-inflaatio heinäkuussa 2008 oli 231 000 000 prosenttia. 

Riippumattoman Cato-instituutin laskelmien mukaan 14. marraskuuta 2008 Zimbabwen vuosi-inflaatio oli 89 700 000 000 000 000 000 000 prosenttia, jolloin hinnat kaksinkertaistuivat 24,7 tunnin välein. Korkeampi inflaatioaste on ollut vain Unkarin pengőn inflaatio heinäkuussa 1946.

Zimbabwen hallitus antoi tammikuussa 2009 luvan käyttää ulkomaista valuuttaa Zimbabwen dollarin rinnalla, minkä seurauksena arvottoman Zimbabwen dollarin käyttö kaupankäynnissä on käytännössä loppunut. Käytössä on Yhdysvaltojen, Etelä-Afrikan ja Botswanan valuuttoja. Tämä on johtanut inflaation hidastumiseen.http://www.cato.org/zimbabwe

Kesäkuussa 2015 Zimbabwe luopui virallisesti omasta valuutastaan ja siirtyi Yhdysvaltojen dollareihinhttp://www.hs.fi/ulkomaat/a1305962556556  Zimbabwen hyperinflaatio – 175 000 000 000 000 000:lla Zimbabwen dollarilla saa viisi USA:n taalaa HS 12.6.2015. 

 Zimdollarin kautta siirtyminen Zimbabwen kultaan 
Kesäkuussa 2019 Zimbabwe julkisti jälleen uuden kansallisen valuuttansa, mutta hyperinflaatio ei ole hellittänyt. Vuotuinen inflaatio on noussut noin 800 prosenttiin, bensiinin hinta on noussut ainakin 152 prosenttia ja leivän hinta on kolminkertaistunut. Maa on yrittänyt suojella valuuttaansa muun muassa rajaamalla mobiilimaksuja ja keskeyttämällä osakekaupan. Tämä Zimbabwen dollari eli zimdollari (valuuttakoodi ZWL), tai ensiksi nimellä RTGS-dollari (Real Time Gross Settlement dollar) kutsuttu valuutta oli käytössä vuosina 2019-2024. Aluksi ulkomaanvaluutta kiellettiin kansallisena maksuvälineenä, mutta kiellosta jouduttiin luopumaan keväällä 2020. Zimdollaria seurasi Zimbabwen kullaksi (lyhenne ZiG, valuuttakoodi ZMG) kutsuttu, osin kulta- ja valuuttavarannoilla vakautettu uusi kansallinen valuutta huhtikuussa 2024. Yhdysvaltain dollari säilyi virallisena valuuttana tämän kansallisen valuutan rinnalla.

 Katso myös 
 Zimbabwen kulta, maan valuutta 4/2024-

 Lähteet 

 Aiheesta muualla 

 Zimbabwen keskuspankin sivut

Luokka:Zimbabwen talous
Luokka:Afrikan rahayksiköt
Luokka:Historialliset rahayksiköt